EkBass/fiwiki-20250220-pages-articles huggingface dataset:
Alfred Paré

Adélard Alfred Étienne Paré (10. tammikuuta 1829 Québec City – 18. joulukuuta 1916 Québec City) oli kanadalainen viulisti, alttoviulisti, baritoni ja säveltäjä. Hän opiskeli C. W. Sabatierin ja Louis Sigismond Pfeifferin johdolla. Hän tuli tunnetuksi muun muassa Septuor Haydn -kokoonpanosta. Hänen omia sävellyksiään ovat Quadrilles Malakhoff pianolle (1855) ja romanssi Le retour. Laulajana hän kantaesitti Sabatierin Le Drapeau de Carillonin toukokuussa 1858.The Canadian Encyclopedia: Alfred Paré == Lähteet == Luokka:Kanadalaiset viulistit Luokka:Kanadalaiset alttoviulistit Luokka:Kanadalaiset oopperalaulajat Luokka:Baritonit Luokka:Kanadalaiset säveltäjät Luokka:Vuonna 1829 syntyneet Luokka:Vuonna 1916 kuolleet
I evighet

I evighet on Elisabeth Andreassenin esittämä kappale, joka edusti Norjaa vuoden 1996 Eurovision laulukilpailussa Oslossa. Kappale sijoittui Euroviisuissa toiseksi 114 pisteellä. == Lähteet == Luokka:Norjan euroviisuedustuskappaleet Luokka:Vuoden 1996 euroviisuedustuskappaleet
Aarnikääpä

Aarnikääpä (Phellopilus nigrolimitatus syn. Phellinus nigrolimitatus) on monivuotinen suurehko, pienipillinen arinakääpälaji, jota kasvaa lähinnä Euraasian pohjoisella taiga-alueella. Suomessa lajia pidetään vanhan havumetsän indikaattorilajina, eikä sitä voi pitää yleisenä. Sen tärkein isäntäpuu on kuusi, ja eniten sitä tapaa kuolleilla maapuilla, joskus myös lahossa puutavarassa. Se aiheuttaa valkolahoihin luettavaa korroosiolahoa. Itiöemä saattaa olla lakillinen tai pinnanmyötäinen, päälltä aluksi punaruskea, myöhemmin tumma, ja pienet pillit ovat kellertävänruskeita. Mallon halkaisupinnassa on havaittavissa lajille tyypillinen monikerroksinen rakenne. Mikroskooppileikkeessä sienirihmasto värjäytyy metyleenisinellä ja siitä puuttuvat sinkilät. Kapeita seetasoluja on runsaasti. == Lähteet == == Aiheesta muualla == *Laji.fi Luokka:Arinakäävät Luokka:Valkolahosienet
Molekyylidynamiikka

Molekyylidynamiikka (MD) on tietokonesimulaatiometodi, jonka avulla tutkitaan atomien ja molekyylien dynamiikkaa niiden vuorovaikuttaessa toistensa kanssa. Atomien ja molekyylien liikeradat selvitetään ratkaisemalla numeerisesti Newtonin liikeyhtälöt, joissa atomien väliset voimat ja energiat lasketaan käyttämällä ns. voimakenttiä. Molekyylidynamiikan kehitys alkoi 1950-luvun lopussa, ja nykyään sitä sovelletaan enimmäkseen fysikaalisessa kemiassa, materiaalitieteessä ja biomolekyylien mallinnuksessa. Käytännössä simulaatiota varten on ensin rakennettava systeemistä kolmiulotteinen malli, ja valittava käytettävä voimakenttä kuvaamaan atomien välisiä vuorovaikutuksia. Tämän jälkeen systeemin rakenne optimoidaan lähimpään energiaminimiin. Tarvittaessa systeemille valitaan lämpötila, paine, liuotin, reunaehdot ja lukuisia muita parametreja. Varsinainen simulaatio käynnistetään asettamalla atomeille alkunopeudet. Tämän jälkeen jokaisella aika-askeleella lasketaan atomien väliset voimat, joiden perusteella selvitetään atomien uudet sijainnit, nopeudet, energiat sekä muut tutkittavat havaintosuureet. Kun haluttu simulaatioaika on saavutettu, voidaan atomijoukolle laskea erilaisia ominaisuuksia aikakeskiarvojen avulla. Tietyissä tapauksissa näitä simulaatioista saatuja ominaisuuksia voidaan verrata kokeellisiin tuloksiin. Simulaatiodata mahdollistaa myös sellaisten koko- ja aikaskaalojen tutkimisen, joita nykyiset kokeelliset menetelmät eivät saavuta. Luokka:Fysikaalinen kemia Luokka:Laskennallinen tiede
Conakryn–Nigerin rautatie

Conakryn–Nigerin rautatie oli Guinean pääkaupungista Conakrysta Nigerin yläjuoksulle Kouroussaan ja Kankaniin johtanut rautatie. 662 kilometrin pituinen rata rakennettiin vuosina 1900–1914Mangolte, s. 39, 84. ja purettiin 2000-luvun alussa. Sen raideleveys oli yksi metri. Rautatien tarkoituksena oli Ranskan siirtomaan luonnonvarojen kuljettaminen Conakryn vientisatamaan. Osittain liikennöintikelpoisten Niger- ja Milojokien välityksellä se muodosti yhteyden nykyiseen Maliin. Rautatien tavoitteet olivat myös strategisia ja hallinnollisia. Sen avulla pyrittiin estämään kaupankäynnin suuntautuminen Britannian hallitsemaan Sierra LeoneenMangolte, s. 86–92.. Rata valmistui neljässä vaiheessa. Yksityinen yritys aloitti Conakryn ja Kindian välisen osuuden rakentamisen vuonna 1900, mutta joutui luovuttamaan työn Eugène Salessesin johtamille viranomaisille vuonna 1902. 148,5 kilometrin pituinen osuus valmistui vuonna 1904. Fouta Djallonin 736 metrin korkeudella ylittänyt vaikea 154 kilometrin osuus Koumin solaan avattiin vuonna 1908 ja molemmista päistä rakennettu 285 kilometrin osuus Nigerjoelle Kouroussaan vuonna 1910. Nigerin ja sen sivujoen Niandanin ylittänyt 74 kilometrin osuus paremmin liikennöitävälle Milojoelle Kankaniin otettiin käyttöön vuonna 1914Mangolte, s. 81–83.. Rautatien rakentaminen maksoi 67,6 miljoonaa frangia, mutta sen taloudellinen kannattavuus osoittautui kyseenalaiseksi. Rakentajina toimivat etupäässä pakolla värvätyt mandinkat, bambarat ja susut, joista kuoli 620 henkeä. Vuonna 1911 rataa päätettiin jatkaa Kankanista Beylaan, ja suunnitelmissa oli myös yhdistää se Abidjanin–Nigerin rautatiehen Dimbokrossa. Hankkeet esti ensimmäisen maailmansodan syttyminen.Mangolte, s. 82–83. Conakryn–Nigerin rautatietä hyödynsi Ranskan Länsi-Afrikan rautatiehallinto vuoteen 1959 ja sen jälkeen itsenäisen Guinean rautatievirasto. Presidentti Ahmed Sékou Tourén kuolemaa seuranneen vallanvaihdoksen jälkeen sen annettiin rappeutua. Viimeinen juna Kankanista lähti vuonna 1995. Rautatiekiskot ja muut metallirakenteet purettiin ja myytiin ulkomaille vuoteen 2007 mennessä. Nykyään Guineassa on kolme rautatietä, jotka kuljettavat bauksiittia Conakryn ja Kamsarin satamiin. Kindian ja Conakryn välinen rata noudattaa entisen Conakryn–Nigerin rautatien linjausta. Suunnitteilla on uuden rautatien rakentaminen Simandoun rautamalmiesiintymästä joko Bentyn ja Conakryn välille rakennettavaan syväsatamaan tai Liberiaan. Myös Conakryn ja Kankanin välisen uuden radan rakentamista on harkittu. Presidentti Alpha Condé kertoi tammikuussa 2018 Kiinan kanssa tehdystä sopimuksesta rakentaa rautatie Conakrysta Kankaniin sekä edelleen Mandianaan, Bamakoon ja Bobo Dioulassoon. ==Lähteet== * ===Viitteet=== Luokka:Guinean talous Luokka:Rautatiet
Auno Halonen

Auno Lyytos Halonen (19. heinäkuuta 1887 Kemi – 7. helmikuuta 1951) oli suomalainen virkamies ja tullihallituksen pääjohtaja.Kemin lyseon seniorit : Elämäntarinoita : Auno Halonen Kansaneläkelaitoksen henkilökortit -arkisto : Vuosina 1950-1958 kuolleiden henkilöiden hakemistokortit Halosen vanhemmat olivat kemiläinen kauppias Daniel Halonen ja Amanda Margareta o.s. Lumpus. Hän pääsi ylioppilaaksi Kemin suomalaisesta yhteiskoulusta 1907 ja kävi sitten Suomen Liikemiesten Kauppaopiston. Hän oli puolen vuoden ajan opiston stipendillä opiskelemassa puutavarakauppaa ja englannin kieltä Lontoossa. Suomeen palattuaan Halonen suoritti ylemmän hallintotutkinnon Helsingin yliopistossa 1914. Halonen oli Kokkolan tullikamarissa konttorikirjurina ja sen jälkeen tullipäällysmiehenä ja liikkuvana apulaistullitarkastajana. Vuonna 1925 hänestä tuli Helsingin tullikamarin apulaistarkastaja, vuonna 1926 tullihallituksen tariffiosaston johtaja ja sen jälkeen valtiovarainministeriön esittelijäneuvos sekä tulli- ja valmisteveroasianosaston päällikkö. Tullihallituksen pääjohtajana Halonen oli 1945–1951. Auno Halonen oli naimisissa Lea Raakel Margit Höglundin kanssa. Heidän poikansa oli Turun yliopiston virusopin professori Pekka Halonen.Turun yliopisto Kliinisen virologian tutkimusrahasto - Virusopin professori Pekka Halonen kehitti laitoksestaan kansainvälisen ==Lähteet== Luokka:Suomalaiset virkamiehet Luokka:Vuonna 1887 syntyneet Luokka:Vuonna 1951 kuolleet
Charles Wugk Sabatier

Charles Wugk Sabatier (1. joulukuuta 1819 Tourcoing – 22. elokuuta 1862 Montreal) oli ranskalainen pianisti, urkuri, säveltäjä ja musiikkipedagogi. Hän opiskeli Pariisin konservatoriossa ja hänen uskotaan muuttaneen Kanadaan vuonna 1848. Vuonna 1856 hän vieraili Toronton St Lawrence Hallissa, jossa hän esitti omia teoksiaan. Hänen oppilaidensa joukossa olivat Calixa Lavallée ja Dominique Ducharme.The Canadian Encyclopedia: Charles Wugk Sabatier Sabatierin teosten joukossa on Walesin prinssin kunniaksi sävelletty kantaatti, jonka esityksen hän johti 24. elokuuta 1860 muiden muassa Adelina Pattin ja Emma Albanin toimiessa esiintyjinä. Säveltäjän mukaan nimettiin vuonna 1955 katu Montrealissa. == Lähteet == Luokka:Ranskalaiset pianistit Luokka:Ranskalaiset urkurit Luokka:Ranskalaiset säveltäjät Luokka:Vuonna 1819 syntyneet Luokka:Vuonna 1862 kuolleet
Eino Romppanen

Eino Romppanen (6. helmikuuta 1940 Mynämäki – 28. toukokuuta 2018 Nevada, Yhdysvallat)Hannu Teider: ”Veistäjä valmensi juoksijoita”, s. C17, Helsingin Sanomat 17.6.2018. Viitattu 17.6.2018. Artikkelin verkkoversio oli kansainvälisen uran luonut suomalaissyntyinen kuvanveistäjä, joka asui Yhdysvalloissa. 2000-luvulla Romppanen markkinoi teoksiaan taiteilijanimillä Eino ja Eino.org.Pia Kaitasuo: Romppasen Einosta tuli Eino.org Kaleva 19.9.2009. Viitattu 17.6.2018. Hänen tuotantonsa edustaa eri tyylisuuntauksia näköispatsaista abstrakteihin kiviveistoksiin. Romppasen perhe oli Karjalan evakoita Viipurista ja hän vietti varhaislapsuutensa sotalapsena Ruotsissa. Romppanen asui nuoruutensa Helsingissä, kunnes muutti Yhdysvaltoihin vuonna 1962. Hän asui pitkään Kalifornian Malibussa ja Santa Monicassa, ja opiskeli psykologiaa Santa Monica Collegessa ennen ryhtymistään vapaaksi taiteilijaksi.Peter J. Marcucci: Profiles in Sculpture: Eino Romppanen Slippery Rock Gazette. Viitattu 17.6.2018. Romppasen veistoksia on hankittu moniin liikerakennuksiin ja julkisiin tiloihin ympäri maailmaa. Niitä on esillä Yhdysvaltain kongressissa ja Tukholman olympiastadionilla. Hän käytti usein teosten valmistusmateriaalina kiveä kuten marmoria. Hänen kiviveistoksiaan hankkivat omiin kokoelmiinsa monet amerikkalaiset merkkihenkilöt ja kuuluisuudet. Suomessakin on muutama Romppasen toteuttama julkinen taideteos. Romppanen harrasti kestävyysjuoksua, toimi useiden amerikkalaisten kestävyysjuoksijoiden valmentajana ja managerina ja teki useita kilpajuoksijoita esittäviä realistisia veistoksia. Kempeleessä Polar Electron pääkonttorin edustalla on vuonna 1999 paljastettu Romppasen veistos Viimeinen metri (The Last Meter), joka esittää Lasse Virénin voittoa vuoden 1976 Montrealin olympialaisten 5 000 metrin juoksussa. Hän teki myös Virénin kuuluisammasta voitosta vuoden 1972 Münchenin olympialaisten 10 000 metrillä veistoksen Olympic Spirit, joka pystytettiin Ateenaan vuoden 2004 olympialaisten yhteydessä. Romppasen näköispatsas Roger Bannisterin vuoden 1954 kuuluisasta mailin juoksusta alle neljän minuutin on puolestaan ollut Royal Russell Schoolin pihalla Lontoon Croydonissa vuodesta 2008.Roger Bannister Immortals of British sport. Viitattu 17.6.2018. Romppanen myös järjesti useita juoksutapahtumia. Hänen aloitteestaan sai alkunsa vuonna 1977 Kalifornian Malibussa vuosittain järjestettävä 20 kilometrin Lasse Viren -juoksukilpa. == Tuotanto Suomessa == Ensimmäisen näyttelynsä Suomessa Romppanen piti vuonna 2003. Hän oli Suomen ja Yhdysvaltain kaksoiskansalainen. Romppasen viimeinen julkinen työ Suomessa on Seinäjoen lukion pihalla Seinäjoella vuonna 2017 paljastettu Suomineito 100v. -graniittiveistos.Seinäjoella paljastettiin suomineitoveistos, jonka läpi voi kävellä Ilkka 3.12.2017. Viitattu 17.6.2018. Muita töitä Suomessa on edellä mainittu Viimeinen metri Kempeleessä. ==Lähteet== ==Aiheesta muualla== *Romppasen kotisivu Luokka:Suomalaiset kuvanveistäjät Luokka:Yhdysvaltalaiset kuvanveistäjät Luokka:Amerikansuomalaiset henkilöt Luokka:Vuonna 1940 syntyneet Luokka:Vuonna 2018 kuolleet
Jari Keinänen

Jari Keinänen (s. 1963 Kemi) on suomalainen filosofian maisteri, opettaja ja kirjailija. Atena kirjailijat : Jari KeinänenKemin lyseon seniorit : Elämäntarinoita : Jari Keinänen Filosofiaa pääaineenaan opiskellut Keinänen opettaa filosofiaa ja psykologiaa Kalevan lukiossa Tampereella. Hänen novellikokoelmansa Kokonpolttajat palkittiin Otavan novellikilpailussa ensimmäisellä palkinnolla. Hän on kirjoittanut myös filosofian oppikirjoja. == Teoksia == * Kokonpolttajat : novellikokoelma. Otava 1983 * Filosofian haasteet ; kirj. Jari Keinänen, Tere Vadén. Atena, Jyväskylä 2005, uud. laitos 2011 * Filosofian haasteet 2, Etiikan haasteet ; kirj. Marika Enwald, Jari Keinänen, Tere Vadén. Atena, Jyväskylä 2007, uud. laitos 2017 * Filosofian haasteet 3, Tietämisen haasteet ; kirj. Jari Keinänen, Tere Vadén. Atena, Jyväskylä 2011 * Filosofian haasteet 4, Yhteisöllisyyden haasteet. Atena, Jyväskylä 2014 * Yhteiskuntafilosofian haasteet. Atena, Jyväskylä 2018 ==Lähteet== Luokka:Suomalaiset opettajat Luokka:Suomalaiset kirjailijat Luokka:Vuonna 1963 syntyneet Luokka:Elävät henkilöt
Dominique Ducharme

Dominique Ducharme (14. toukokuuta 1840 Lachine – 28. joulukuuta 1899 Montreal) oli kanadalainen pianisti, urkuri ja pedagogi. Hänen varhaisten opettajiensa joukossa olivat Paul Letondal ja Charles Wugk Sabatier. Myöhemmin hän pääsi Pariisin konservatorioon, jossa häntä opettivat Antoine Marmontel ja François Bazin. Hän tutustui myös Franz Lisztiin ja Camille Saint-Saënsiin.The Canadian Encyclopedia: Dominique Ducharme Palattuaan Montrealiin vuonna 1868 Ducharme keskittyi opetustyöhön. Hänen oppilaidensa joukossa olivat Édouard Clarke, Achille Fortier, Alfred La Liberté, William Reed, Émiliano Renaud ja Joseph Saucier. Hän esiintyi harvoin julkisesti pianistina, mutta toimi kirkon urkurina vuosina 1869–1898. Vuonna 1889 hän tapasi Ignacy Paderewskin, joka jätti häneen vaikutuksensa. Hän toimi vuosina 1896–1897 Québecin musiikkiakatemian johdossa. == Lähteet == Luokka:Kanadalaiset pianistit Luokka:Kanadalaiset urkurit Luokka:Musiikkipedagogit Luokka:Vuonna 1840 syntyneet Luokka:Vuonna 1899 kuolleet
Erkki Maunu

Erkki Maunu (28. syyskuuta 1933 Kemi – 18. toukokuuta 1995) oli suomalainen opettaja ja Suomen urheilutietäjät -yhdistyksen alullepanija.Kemin lyseon seniorit : Elämäntarinoita : Erkki Maunu Maunu pääsi ylioppilaaksi Kemin lyseosta 1954. Hän valmistui kansakoulunopettajaksi 1957 ja kansalaiskoulun opettajaksi 1962. Maunu oli opettajana Kemin kaupungin koulutoimessa vuosina 1957–1989. Erkki Maunu voitti urheilutiedon SM-kilpailuissa mestaruuden vuosina 1985–1992 ja 1994. Vuonna 1983 hän voitti Tupla tai kuitti -tietokilpailun pääpalkinnon aiheenaan nykyajan olympialaiset. Hänen urheilutietämyksensä perustui pääasiassa pitkäaikaiseen, systemaattisen tarkkaan sanomalehtien urheilusivujen lukemiseen ja talteenottamiseen. Hän harrasti myös yleistietoa ja otti vuosien varrella osaa moniin radion ja TV:n tietokilpailuihin. Maunu oli tammikuussa 1988 perustetun Suomen urheilutietäjät -yhdistyksen alullepanija ja yksi perustajajäsenistä. Yhdistys järjestää vuosittain kaikille avoimen urheilutiedon Suomen mestaruuskilpailun. Maunu tunnettiin myös monipuolisena kuoromiehenä ja pianonsoittajana. Pohjan Mieslaulajissa hän toimi 36 vuotta, mistä yli 20 vuotta varajohtajana ja hallituksen jäsenenä. Ensimmäisenä pohjoissuomalaisena Maunu suoritti mieskuoroliiton mestarimerkin vuonna 1972. Hän oli Sulasolin Lapin piirin ja Pohjan mieslaulajien kunniajäsen. Hän toimi Kemin pöytätennisseuran puheenjohtajana 20 vuoden ajan. Hänet valittiin Lounais-Lappi- lehden äänestyksessä vuoden kemiläiseksi vuonna 1988. Erkki Maunu kuoli pitkällisen sairauden murtamana Kemissä 18. toukokuuta 1995 omana nimipäivänään. Kuollessaan Maunu oli 61-vuotias. == Teoksia == * Maunu kysyy urheilusta : 800 visailukysymystä ; kirj. Erkki Maunu, Pentti Jussila. Pohjolan urheilutietäjät, Kemi 1994 ==Lähteet== == Aiheesta muualla == * Erkki Maunu 28.9.1933 - 18.5.1995, Suomen Urheilutietäjät Luokka:Suomalaiset opettajat Luokka:Suomalaiset tietokilpailijat Luokka:Vuonna 1933 syntyneet Luokka:Vuonna 1995 kuolleet
FC Roskilde

Football Club Roskilde on jalkapalloseura Roskilden kunnasta. Seura pelaa kaudella 2020–2021 Tanskan kolmanneksi korkeimmalla sarjatasolla Tanskan 2. divisioonassa. Seura on perustettu vuonna 2004. ==Lähteet== Luokka:Tanskalaiset jalkapalloseurat Luokka:Roskilden kunta
Handknattleiksfélag Kópavogs

Handknattleiksfélag Kópavogs tai HK Kópavogur on urheiluseura Kópavogurin kaupungista. Seuran jalkapallojaosto pelaa vuonna 2019 Islannin korkeimmalla sarjatasolla Úrvalsdeildssa. Kotiottelunsa jalkapallojaosto pelaa Kórinnissa, jolle mahtuu 1 452 katsojaa. Käsipallojaosto pelasi vuonna 2018 Islannin toiseksi korkeimmalla sarjatasolla. Islannin mestaruuden se voitti käsipallossa vuonna 2012. ==Lähteet== Luokka:Islantilaiset jalkapalloseurat Luokka:Islantilaiset käsipalloseurat Luokka:Kópavogur
Robin Olsen

Robin Patrick Olsen (s. 8. tammikuuta 1990 Malmö, Skånen lääni, Ruotsi) on ruotsalainen jalkapalloilija. Hän on pelipaikaltaan maalivahti. Olsen edustaa englantilaista Aston Villaa. Vuosina 2018–2022 hänen pelaajaoikeutensa olivat Italian Serie A:ssa pelaavalla Roman joukkueella mutta hän pelasi lainalla kauden 2019–2020 Cagliarissa, kauden 2020–2021 Englannin Valioliigan Evertonissa sekä kaudella 2021–2022 Englannin mestaruussarjan Sheffield Unitedissa ja Valioliigan Aston Villassa. Hän on edustanut seurajoukkueurallaan myös IF Limhamn Bunkefloa, Bunkeflo FF:ää, IFK Klagshamnia, Malmö FF:ää, PAOKia ja FC Kööpenhaminaa. Olsen pelasi ensimmäisen ottelunsa Ruotsin maajoukkueessa vuonna 2015. Hän on pelannut maajoukkueessa juhannukseen 2024 mennessä 75 ottelua, joissa hän on päästänyt 87 maalia ja pitänyt vastustajan maaleitta 33 ottelussa. Hän oli EM–kilpailuissa 2016 varamaalivahtina sekä MM–kilpailuissa 2018 ja kesän 2021 EM–kilpailuissa ykkösmaalivahtina. == Lähteet == == Aiheesta muualla == Luokka:Ruotsalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Martti Itkonen

Martti Tuomas Itkonen (10. joulukuuta 1936 Inari – 9. tammikuuta 2024 Keminmaa)Kuolinilmoitus, Martti Tuomas Itkonen, Lounais-Lappi, 2024, No 7, sivu 12, julkaistu 15.2.2024 oli suomalainen opettaja ja rehtori.Kemin lyseon seniorit : Elämäntarinoita : Martti Itkonen Martti Itkosen vanhemmat olivat kirkkoherra Tuomo Itkonen ja kansakoulunopettaja Anna Rauha Lönnroos. Hän pääsi ylioppilaaksi Kemin lyseosta 1955 ja valmistui Helsingin yliopistosta humanististen tieteiden kandidaatiksi 1961 sekä filosofian kandidaatiksi 1962. Itkonen toimi Kemin lyseon historian ja äidinkielen opettajana 1961–1971 ja oli 1967–1969 koulun vt. rehtorina. Hän oli sitten Tornion yhteislyseon (vuodesta 1972 Suensaaren lukio) historian lehtorina 1971–1975 ja sen jälkeen Keminmaan lukiossa rehtorina 1975–1976 ja historian vanhempana lehtorina 1976–1999. Hän jäi eläkkeelle 1999. Itkonen oli Keminmaan kunnanvaltuutettuna kolmen kauden ajan vuodesta 1969 alkaen ja hän toimi muun muassa Tornion sairaalan liittovaltuuston varapuheenjohtajana sekä Opettajien keskusjärjestön ja OAJ:n Länsi-Pohjan piirin puheenjohtajana. Hän kirjoitti useita muun muassa uittoon liittyviä paikallishistoriikkeja. == Teoksia == * Kemijoen uittoyhdistys 1901-1976; suunnittelu ja taitto Martti Vesa ; piirrokset Keijo Jäntti. Kemijoen uittoyhdistys, Kemi 1976 * Keminmaan urheilijoiden 30-vuotishistoriikki teoksessa KemU 30 v. Keminmaan urheilijat, Laurila 1980 * Iijoen uittoyhdistys 1916-1988. Iijoen uittoyhdistys, Kemi 1998 * Keminmaan lukio 1975 - 2000. Keminmaan lukio, Kemi 2000 * Kemijoen uittoyhdistys 1901-2001. Kemijoen uittoyhdistys, Kemi 2001 * Muistelmia Valkosesta talosta : Kemijokisuun erottelun vaiheita 1800-luvulta vuoteen 1991. Rajalla, Keminmaa 2006 ==Lähteet== Luokka:Suomalaiset opettajat Luokka:Keminmaan kunnanvaltuutetut Luokka:Vuonna 1936 syntyneet Luokka:Vuonna 2024 kuolleet
Alt det som ingen ser

Alt det som ingen ser on Kenny Lübcken ja Lotte Nilssonin esittämä kappale, joka edusti Tanskaa vuoden 1992 Eurovision laulukilpailussa Ruotsin Malmössä. Kappale sijoittui Euroviisuissa 23 maan joukosta sijalle 12. 47 pisteellä. == Lähteet == Luokka:Tanskan euroviisuedustuskappaleet Luokka:Vuoden 1992 euroviisuedustuskappaleet
P. T. Hakala

Paavotapio (P. T.) Hakala (27. elokuuta 1941 Leppävirta – 12. maaliskuuta 2013) oli suomalainen opettaja ja rehtori.Kemin lyseon seniorit : Elämäntarinoita : Paavotapio Hakala Hakala opiskeli Helsingin yliopistossa ensin yhteiskuntatieteitä ja sitten suomen kieltä, kirjallisuutta ja musiikkitiedettä. Hänen pro gradu-tutkielmansa käsitteli Maria Jotunin kielenkäyttöä. 1980-luvulla Hakala suoritti vielä teatteritieteen laudaturin Helsingin yliopistossa. Hakala toimi Kemin lukiossa rehtorina vuosina 1969–1990. Hän julkaisi vuonna 1982 ilmaisutaidon oppikirjan ja oli sitten virkavapaalla rehtorin virasta toimien kouluhallituksessa ylimääräisenä ilmaisutaidon ylitarkastajana. Hän opetti ilmaisutaitoa myös Jyväskylän yliopistossa sekä kurssimuotoisesti eri puolilla Suomea. Hakala oli Pohjolan Sanomat-lehdessä kirjallisuus- ja musiikkikriitikkona vuodesta 1972 alkaen ja toimi myöhemmin myös teatterikriitikkona. Rehtorin virasta erottuaan Hakala toimi vapaana kirjoittajana. Hän sai halvauskohtauksen 1997 ja vietti lopun elämänsä pyörätuolissa. Hakalan muotokuva paljastettiin tammikuussa 2014 Kemin lyseon lukion auditoriossa.Ilmaisutaidon innoittajan P.T. Hakalan muotokuva paljastettiin, Yle Uutiset 23.1.2014 == Teoksia == Nimellä P. T. Hakala: * Teatterikasvatusta toteuttamaan : koulu ja teatteri ; toim. P. T. Hakala, Esa J. K. Posti. Kemin lukio - Kemin kaupunginteatteri, Kemi 1981 * Ilmaisutaito ; toim. Päivi Mustajoki ; valokuvat Pekka Ala-aho, Timo Kirves ; piirrokset Juha Parviainen. WSOY 1982 * Ilmaisutaidon aakkoset ; toim. Marjut Multanen. Kansalais- ja työväenopistojen liitto, Helsinki 1984 ==Lähteet== Luokka:Suomalaiset opettajat Luokka:Vuonna 1941 syntyneet Luokka:Vuonna 2013 kuolleet
Karl-Johan Johnsson

Karl-Johan Anton Johnsson (s. 28. tammikuuta 1990 Ränneslöv) on ruotsalainen jalkapalloilija. Hän on pelipaikaltaan maalivahti. Hän edustaa tanskalaista FC Kööpenhaminaa. Aiemmin hän on edustanut Ruotsissa Halmstadia vuoteen 2012, Alankomaissa NEC Nijmegeniä vuoden 2013 alusta kesään 2014, Tanskassa Randersia kausina 2014–2016 ja Ranskassa Guingampia kausina 2016–2019. Ruotsin maajoukkueessa Johnsson pelasi ensimmäisen ottelunsa vuonna 2012. Hän on pelannut maajoukkueessa yhdeksän ottelua. Hänet valittiin Ruotsin kokoonpanoon MM–kilpailuihin 2018 ja EM–kilpailuihin 2021. == Lähteet == Luokka:Ruotsalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Gustav Svensson

Karl Gustav Johan Svensson (7. helmikuuta 1987 Göteborg) on ruotsalainen jalkapalloilija. Svensson edustaa kiinalaista Guangzhou Cityä. Hän on edustanut seurajoukkueurallaan myös IFK Göteborgia, Bursasporia, SC Tavriya Simferopolia ja Seattle Soundersia. Ruotsin maajoukkueessa Svensson pelasi ensimmäisen ottelunsa vuonna 2009. Svensson voitti IFK Göteborgin joukkueessa Ruotsin-mestaruuden vuonna 2007. Hän pelasi kauden aikana 22 sarjaottelua ja teki maalin sarjassa neljänneksi sijoittunutta Elfsborgia vatsaan. Hän voitti Seattle Soundersin joukkueessa MLS:n mestaruuden vuonna 2019 ja teki kauden ainoan maalinsa puolivälieräottelussa Real Salt Lakea vastaan. Hän on pelannut viisi UEFA:n Mestarien liigan ottelua Bursasporin joukkueessa kaudella 2010–2011 ja neljä CONCACAF:in Mestarien liigan ottelua kaudella 2017–2018. Viitattu 29.5.2021 Svensson on pelannut maajoukkueessa 32 ottelua tekemättä niissä maaliakaan. MM-kilpailuissa 2018 hän pelasi kolme ottelua. Kesän 2021 EM-kilpailujen alkulohkossa hän pääsi yhdessä ottelussa vaihdosta hetkeksi kentälle. == Lähteet == Luokka:Ruotsalaiset jalkapalloilijat Luokka:Vuonna 1987 syntyneet Luokka:Elävät henkilöt
Sara Ahmed

Sara Ahmed (s. 30. elokuuta 1969) on brittiläis-australialainen kulttuurintutkija, joka on tutkinut feminismiä, queer-teoriaa ja postkolonialismia. Ahmedin teosta Tunteiden kulttuuripolitiikka pidetään affektiteorian eli tunteista kiinnostuneen tutkimuksen perustekstinä. Ahmed ylläpitää Feminist killjoys -nimistä blogia (”feministiset ilonpilaajat”), jossa hän käsittelee yleistajuisesti tutkimuksensa aiheita. Vuonna 2016 Ahmed luopui rasismintutkimuksen professuuristaan Goldsmithsissä vastalauseena siellä tapahtuneelle seksuaaliselle häirinnälle. ==Tunteiden kulttuuripolitiikka== Ahmedin pääteoksena pidetty Tunteiden kulttuuripolitiikka käsittelee tunteita yhteisinä ja jaetussa sosiaalisessa todellisuudessa muodostuvina ilmiöinä, ei vain ihmisen sisältä nousevina henkilökohtaisina tunne-elämyksinä. Alkuperäinen teos Cultural Politics of Emotion julkaistiin vuonna 2004. Niin & näin -kirjojen kustantama Elina Halttunen-Riikosen tekemä suomennos julkaistiin vuonna 2018. == Lähteet == ==Aiheesta muualla== *feministkilljoys, Sara Ahmedin blogi *saranahmed.com, Sara Ahmedin verkkosivu Luokka:Australialaiset feministit Luokka:Australialaiset filosofit Luokka:Brittiläiset feministit Luokka:Brittiläiset filosofit Luokka:Sukupuolentutkijat Luokka:Vuonna 1969 syntyneet Luokka:Elävät henkilöt
Alan Salehzadeh

Alan Salehzadeh (s. 23. syyskuuta ?) on Lähi-idän ja Pohjois-Afrikan geopoliittisiin konflikteihin erikoistunut tutkija, luennoitsija ja aktivisti. Hän toimii Menatto-konsultointiyrityksen johtajana ja on työskennellyt Suomen ulko- ja sisäasiainministeriöissä ja Maanpuolustuskorkeakoulun strategian laitoksella vierailevana tutkijana. Salehzadeh piti blogia Iltalehden sivustolla. Hän on taustaltaan iranilainen kurdi. ==Kohu ja sensuuritapauksia== Maanpuolustuskorkeakoulu poisti 2013 saatavista verkkosivustoltaan Salehzadehin Iranin sisä- ja ulkopolitiikkaa käsittelevän 40-sivuisen tutkimuksen Iran’s Domestic and Foreign Policies. Hyllytys tapahtui sen jälkeen kun Iranin suurlähettiläs Seyed Rasoul Mousavi oli vieraillut Maanpuolustuskorkeakoulun strategian laitoksella ja hän oli arvostellut tekstin yleistä sävyä ja tutkimuksessa esitettyjä väitteitä. Kohun jälkeen puolustusministeri Carl Haglund vaati Maanpuolustuskorkeakoulun rehtorilta selityksen tutkimuksen hyllytyksestä. Korkeakoulun tutkimuseettinen neuvosto kävi läpi Salehzadehin tutkimuksen, ja siitä ei lopulta löytynyt huomautettavaa, vaan se palautettiin verkkoon sellaisenaan.https://www.kansanuutiset.fi/artikkeli/3075750-mita-hyllytetty- iran-tutkimus-piti-sisallaan Alkuvuodesta 2014 Maanpuolustuskorkeakoulu jätti julkaisematta Salehzadehin Turkki-raportin. Julkaisutoimikunnan mukaan raportti keskittyi liikaa kurdikysymykseen ja oli turhan poleeminen.https://www.hs.fi/kotimaa/art-2000002705432.html https://yle.fi/uutiset/3-7054334 Huhtikuussa 2017 Salehzadeh oli kutsuttu Ylen A-Studioon keskustelemaan Helsingin suurmoskeijaprojektista. Myöhemmin kuitenkin Ylen vastaava toimittaja Ville Kolari perui osallistumisen. Salehzadeh kertoi tapahtuman jälkeen, että tuo oli kolmas kerta kun hänen osallistumisensa Ylen ajankohtaisohjelmiin peruttiin, ja epäili että kyseessä ulkovaltojen poliittinen painostus.https://blogit.iltalehti.fi/alan- salehzadeh/2017/04/12/johtuuko-ylenkin-boikotti-minua-kohtaan-ulkovaltojen- sekaantumisesta/ Toisen kerran Salehzadeh kertoo, että häntä haastateltiin Yle Puheen Politiikkaradioon, jossa oli määrä käsitellä Lähi-idästä kumpuavia geopoliittisia uhkia. Haastattelun kuluessa toimittaja alkoi vaikuttaa pelokkaalta ja huolestuneelta ja ilmoitti lopuksi, että haastattelua ei käytetä, vaan ohjelma keskittyy Brexitiin.https://blogit.iltalehti.fi/alan- salehzadeh/2017/08/28/voi-voi-yle-tassa-sisallot-joita-yle-ei-tanaan- halunnutkaan-julkaista/ Elokuussa 2017 Salehzadehia oli haastateltu Helsingin Sanomien verkkosivujen uutiseen Asiantuntija arvioi, mitä Afganistanissa siepatusta suomalaisnaisesta kuvatusta videosta voi päätellä. Helsingin Sanomien toimituspäällikkö Kimmo Pietinen oli poistanut jutun verkosta ilman selityksiä kaksi tuntia sen julkaisun jälkeen.https://blogit.iltalehti.fi/alan-salehzadeh/2017/08/01/hsn-sensuuri- iskee-pahemmin-kuin-iranin-papisto/ ==Lähteet== ==Aiheesta muualla== * Salehzadehin blogi Iltalehti.fi-sivustolla * Iran's domestic and foreign policies, Maanpuolustuskorkeakoulu Luokka:Suomalaiset politiikan tutkijat Luokka:Suomalaiset bloginpitäjät Luokka:Syntymävuosi puuttuu Luokka:Elävät henkilöt
Philips Records

Philips Records on levy-yhtiö, jonka alankomaalainen elektroniikan yritys Philips perusti. Levy-yhtiö perustettiin kesäkuussa 1950, ja se on äänittänyt useiden erimaalaisten kuuluisien artistien kanssa. ==Lähteet== Luokka:Alankomaalaiset levy-yhtiöt Luokka:Philips Luokka:Universal Music Group
Nei eða já

Nei eða já on Heart 2 Heartin esittämä kappale, joka edusti Islantia vuoden 1992 Eurovision laulukilpailussa Ruotsin Malmössä. Kappale sijoittui Euroviisuissa 23 maan joukosta sijalle 7. 80 pisteellä. == Lähteet == Luokka:Islannin euroviisuedustuskappaleet Luokka:Vuoden 1992 euroviisuedustuskappaleet
Lige der hvor hjertet slår

Lige der hvor hjertet slår on Anders Frandsenin esittämä kappale, joka edusti Tanskaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 19. 8 pisteellä. == Lähteet == Luokka:Tanskan euroviisuedustuskappaleet Luokka:Vuoden 1991 euroviisuedustuskappaleet
Mrs. Thompson

Mrs. Thompson on Just 4 Funin esittämä kappale, joka edusti Norjaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 17. 14 pisteellä. == Lähteet == Luokka:Norjan euroviisuedustuskappaleet Luokka:Vuoden 1991 euroviisuedustuskappaleet
Draumur um Nínu

Draumur um Nínu on Stefánin ja Eyfin esittämä kappale, joka edusti Islantia vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 15. 26 pisteellä. == Lähteet == Luokka:Islannin euroviisuedustuskappaleet Luokka:Vuoden 1991 euroviisuedustuskappaleet
Abidjanin–Nigerin rautatie

thumb|Bobo-Dioulasson rautatieasema. Abidjanin–Nigerin rautatie on Norsunluurannikon Abidjanista Burkina Fason Ouagadougouun johtava rautatie. Vuosina 1904–1954 rakennetun radan pituus on 1 260 kilometriä. Sen raideleveys on yksi metri. Ranskan siirtomaahallinnon rakentaman rautatien tavoitteena oli alueen pohjoisosien alistaminen ja sen luonnonvarojen hyödyntäminen. Sen nimi viittaa Nigerjokeen, jonka varrelle radan oli tarkoitus ulottua. Kapteeni Houdaillen johtama afrikkalaisvoimin suoritettu rakennustyö alkoi Abidjanista ja eteni Agbovilleen vuonna 1907, Dimbokroon vuonna 1910 ja Bouakéen vuonna 1912. Ensimmäisen maailmansodan keskeyttämät työt jatkuivat vuonna 1919. Rata eteni Katiolaan vuonna 1923 ja Ferkessédougouun vuonna 1929. Guineanlahden rannalle rakennettiin vuonna 1931 Port-Bouëtin satamalaituri, jonne vedettiin sivurata ponttoonisiltaa pitkin. Ebrién laguuniin johtavan Vridin kanavan valmistuttua vuonna 1950 valtamerilaivat ovat päässeet suoraan Abidjanin satamaan. Rautatie Ferkessédougousta Ylä-Voltan Bobo-Dioulassoon valmistui vuonna 1933. Toisen maailmansodan takia se saavutti maan pääkaupungin Ouagadougoun vasta vuonna 1954. Vuonna 1985 rataa jatkettiin Ouagadougousta 105 kilometrin päässä sijaitsevaan Kayaan. Abidjanin–Nigerin rautatien kulta- aika päättyi 1950-luvulla, kun maantiet alkoivat korvata junaliikennettä ja plantaasiviljelyn painopiste siirtyi Norsunluurannikon länsiosaan. Norsunluurannikon ja Ylä-Voltan, nykyisen Burkina Fason, itsenäistyttyä vuonna 1960 rataa hyödynsi maiden yhteinen rautatiehallinto. Vuonna 1989 molemmat perustivat omat rautatieyhtiönsä. Rappiolle joutunut rata ja sen kalusto luovutettiin vuonna 1995 Kansainvälisen valuuttarahaston ja Maailmanpankin vaatimuksesta yksityisen Sitarail-konsortion hallintaan. Ranskalaisen liikenne- ja logistiikkajätti Bollorén hallitsema Sitarail on keskittynyt pitkän matkan tavarakuljetuksiin, jotka jatkuvat usein naapurimaihin Maliin ja Nigeriin. Rahtiliikenteen volyymi on noussut yksityistämisen jälkeen huomattavasti, mutta henkilö- ja paikallisliikenne on samalla supistunut lähes olemattomiin. Julkisen palvelun heikentymisen ohella myös tarvittavat rata- ja kalustoinvestoinnit ovat jääneet tekemättä. Vuoden 2017 lopussa ilmoitettiin Bollorén rahoittamasta uudistusohjelmasta, jonka tarkoituksena on nostaa rautatien matkustajamäärä 300 000 henkeen ja tavaraliikenne miljoonaan tonniin vuoteen 2021 mennessä. ==Lähteet== Luokka:Burkina Fason talous Luokka:Norsunluurannikon liikenne Luokka:Rautatiet
Eitt lag enn

Eitt lag enn on Stjórnin esittämä kappale, joka edusti Islantia vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 4. 124 pisteellä. == Lähteet == Luokka:Islannin euroviisuedustuskappaleet Luokka:Vuoden 1990 euroviisuedustuskappaleet
Juho Airaksinen

Juho Airaksinen (3. joulukuuta 1878 Kuopio – 28. heinäkuuta 1951Find a grave. Juho Airaksinen. Viitattu 17.6.2018.) oli revisiolaitoksen ylijohtaja. Juho Airaksisen vanhemmat olivat Petter Juhana Airaksinen ja Maria Kristiina Toivanen ja puoliso vuodesta 1905 Lyyli Augusta Kärkkäinen. Airaksinen tuli ylioppilaaksi 1900 ja suoritti ylemmän hallintotutkinnon 1903 ja oikeustutkinnon 1905. Hän oli senaatin siviilitoimituskunnan kanslisti 1909–1911, valtiovarain toimituskunnan protokollasihteeri 1911–1914 ja senaatin lakineuvoston jäsen 1914–1917. Airaksinen toimi valtiovarainministeriön apulaiskamreerina 1918–1920 ja kamreerina 1920–1922, esittelijäneuvos ja tulo- ja menoarvio-osaston päällikkö hän oli 1922–1933. Revisiolaitoksen ylijohtajana Airaksinen toimi 1933–1947. Airaksinen oli Suomen Kaupunki- ja Maalaiskuntien Keskuslainakassa Oy:n valtionasiamiehenä 1915–1922, Osuuskassojen Keskuslainarahasto Oy:n hallintoneuvoston varajäsenenä vuodesta 1925 alkaen, valtiovarainministeriön edustajana taloudellisessa puolustusneuvostossa 1929–1934, Kansainliiton neuvoston nimittämänä kirjeenvaihtajajäsenenä Kansainliiton neuvoston asettamassa verotusasiainkomiteassa 1929–1936 sekä vuodesta 1932 Kentuckyn yliopiston The Tax Research Fondationin kirjeenvaihtajajäsenenä. Airaksinen oli nuorena innokas voimistelija ja kuului Ylioppilasvoimistelijoihin.60-vuotias. Ylijohtaja Juho Airaksinen, Helsingin Sanomat, 03.12.1938, nro 327, s. 6, Kansalliskirjaston digitaaliset aineistot ==Lähteet== Luokka:Suomalaiset juristit Luokka:Valtiontalouden tarkastusviraston pääjohtajat Luokka:Vuonna 1878 syntyneet Luokka:Vuonna 1951 kuolleet
Brandenburger Tor (kappale)

Brandenburger Tor on Ketil Stokkan esittämä kappale, joka edusti Norjaa vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa jaetulle viimeiselle sijalle yhdessä Suomen kappaleen "Fri?" kanssa kahdeksalla pisteellä. == Lähteet == Luokka:Norjan euroviisuedustuskappaleet Luokka:Vuoden 1990 euroviisuedustuskappaleet
Cyclades

Cyclades oli ranskalainen tietokoneverkko, joka otti vaikutteita ARPANETistä ja vaikutti myös TCP/IP:n ja internetin kehitykseen. Vint Cerf on maininnut Louis Pouzinin työn Cyclades-verkon kanssa yhdeksi tärkeimmistä vaikutteistaan TCP/IP-protokollan suunnittelussa. Verkkoa kehitettiin 1970-luvun alkupuolella. Pouzin tutki myös Donald Daviesin NPL-verkkoa. Projekti alkoi vuonna 1972 Ranskan valtion tuella. Vuonna 1975 verkossa oli kytkettynä 14 tietokonetta (19 suunniteltu) ja verkko oli yhdistetty Lontoon alueella olevaan NPL-verkkoon. Pouzinin tavoitteena oli kehittää yksinkertaisempi pakettikytkentäinen verkko kuin ARPANET. Pouzin siirsi reititykseen tarvittavat tiedot datagram-viestin osaksi, jolloin reitittävien osien ei tarvinnut pitää yllä tietoa aikaisemmasta tiedonsiirrosta. Tämä yksinkertaisti ja nopeutti verkon toimintaa sekä mahdollisesti sen laajentumisen. ARPANETin tekniikka sovitettiin Ranskassa käytetylle tekniikalle ja Mitra-15 -minitietokoneita käytettiin IMP-koneiden sijaan. Cyclades käytti STST- protokollaa, joka ei ollut yhteensopiva ARPANETin käyttämän NCP-protokollan kanssa. Tämän tutkimus johti "liukuvan ikkunan" mekanismin kehitykseen, joka vaikutti TCP/IP:n kehitykseen. Cyclades-verkossa siihen kytketyillä tietokoneilla oli osatehtävänsä, joita ilman sen aliverkko Cigale ei voinut toimia. Cigale-verkkoa kutsuttiin englanninkielellä nimellä Mitranet. == Lähteet == Luokka:Internetin historia Luokka:Tietokoneverkko
Som en vind

Som en vind on Edin-Ådahlin esittämä kappale, joka edusti Ruotsia vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 16. 24 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1990 euroviisuedustuskappaleet
Hallo Hallo (kappale)

Hallo Hallo on Lonnie Devantierin esittämä kappale, joka edusti Tanskaa vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 8. 64 pisteellä. == Lähteet == Luokka:Tanskan euroviisuedustuskappaleet Luokka:Vuoden 1990 euroviisuedustuskappaleet
Yassine Meriah

Yassine Meriah (, s. 2. heinäkuuta 1993 Tunis) on tunisialainen jalkapalloilija. Puolustajana pelaava Meriah edustaa kreikkalaisseura Olympiakosta. == Seurajoukkueura == Meriah aloitti ammattilaisuransa AS Arianan edustusjoukkueessa Tunisian toiseksi korkeimmallasarjatasolla. Hän siirtyi pian joulukuussa 2013 ÉS Métlaouiin, joka oli juuri noussut Tunisian pääsarjaan kaudeksi 2013–2014. Avauskaudellaan Meriah pelasi 13 ottelua ja joukkue sijoittui pääsarjassa yhdeksänneksi. Toisella kaudella Meriah pelasi yhden ottelun enemmän, mutta joukkue sen sijaan sijoittui sijalle 14. === CS Sfaxien === Tammikuussa 2015 Meriah siirtyi Sfaxieniin ja ehti pelata kauden puolen välin jälkeen yhdeksän ottelua tehden niissä kaksi maalia. Sfaxien sijoittui Tunisian sarjassa neljänneksi. Toisella kaudellaan Meriah pääsi joukkueen vakiopelaajiin pelaten kauden aikana 27 ottelua, kun Sfaxien sijoittui kolmanneksi. Kaudella 2016–2017 Meriah pelasi 23 ottelua tehden kolme maalia. Sfaxien sitä vastoin sijoittui neljänneksi. Myös kaudella 2017–2018 Sfaxien sijoittui neljänneksi, kun Meriah pelasi kauden aikana 22 ottelua tehden yhden maalin. == Maajoukkueura == 13\. kesäkuuta 2015 Georges Leekens valitsi Meriahin maajoukkueeseen CHAN 2016 karsintaotteluun Marokkoa vastaan. Sittemmin 1. syyskuuta 2017 Meriah teki ensimmäisen maalinsa Tunisialle Kongon demokraattista tasavaltaa vastaan. Kesäkuussa 2018 Meriah valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 17.6.2018 == Lähteet == Luokka:Tunisialaiset jalkapalloilijat Luokka:Vuonna 1993 syntyneet Luokka:Elävät henkilöt
Dan Fogler

Dan Fogler (20. lokakuuta 1976) on ääninäyttelijä, näyttelijä, laulaja, näytelmäkirjailija ja muusikko. Hän on esiintynyt muun muassa elokuvissa Balls of Fury, Good Luck Chuck, Fanboys, Take Me Home Tonight ja Ihmeotukset ja niiden olinpaikat. == Aiheesta muualla == * * * == Lähteet == Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset näytelmäkirjailijat Luokka:Yhdysvaltalaiset muusikot
M. E. Huumonen

Matti Eemeli (M. E.) Huumonen (8. maaliskuuta 1884 Kempele – 20. joulukuuta 1945 Kemi) oli suomalainen opettaja ja rehtori.Kemin lyseon seniorit : Elämäntarinoita : M. E. Huumonen .Ylioppilasmatrikkeli 1905, matrikkelinumero 29982Päivästä päivään. 50 v. täyttää..., Helsingin Sanomat, 08.03.1934, nro 65, s. 6, Kansalliskirjaston digitaaliset aineistot Huumosen kasvattivanhemmat olivat tilanomistaja Tuomas Ohukainen ja vaimonsa Liisa. Hän pääsi ylioppilaaksi 1905 Oulun klassillisesta lyseosta ja valmistui filosofian kandidaatiksi Helsingin yliopistosta 1913. Huumonen toimi vuosina 1914–1925 Kemin suomalaisessa yhteiskoulussa luonnonhistorian ja maantiedon opettajana ja sitten Kemin lyseossa luonnonhistorian ja maantiedon vanhempana lehtorina 1926–1945 sekä lyseon rehtorina 1926–1934. Hänen aikanaan Kemin lyseo pääsi muuttamaan vuonna 1930 uuteen koulurakennukseen. Huumonen oli Kaiku-lehden aputoimittajana 1906–1907, Tietosanakirjan maantieteellisen osaston toimittajana vuonna 1919 ja Kemin kaupungin kansakoulujen tarkastajana 1926. Huumonen oli Kemin kaupunginvaltuuston jäsenenä vuosina 1918–1921 ja 1924–1945 sekä kaupunginhallituksen jäsenenä 1933–1945 kansallisen kokoomuksen riveissä.Kuka kukin on 1978, sivu 230. Runeberg.org. Huumonen oli naimisissa vuodesta 1915 filosofian kandidaatti Anna Waenerbergin kanssa. == Teoksia == * Juncaceaen asemasta luonnollisessa järjestelmässä, Kirjallisten kokeiden merkityksestä ja käyttämisestä opetuksessa ja Nykyaikainen kasvien luonnollinen järjestelmä teoksessa Kemin suomalainen yhteiskoulu lukuvuonna 1917-1918. Kemi 1918 * Kemin yhteiskoulua käsitteleviä kirjoitelmia ja asiakirjoja ja Kertomus Kemin yhteiskoulun 25-vuotisjuhlasta teoksessa Kemin suomalainen yhteiskoulu lukuvuonna 1922-1923. Kemi 1923 * Peräpohjolan elinkysymyksiä : Kemin yhteiskoulun käsikirjoitelmia. Kemi 1923 == Toimitustöitä == * Asko Pulkkinen: Kasvioppi ; M. E. Huumosen toimittama. 5. painos WSOY 1937, 10. painos 1952. ==Lähteet== Luokka:Suomalaiset opettajat Luokka:Koululaitoksen kehittäjät Luokka:Suomalaiset kasvitieteilijät Luokka:Kemin kaupunginvaltuutetut Luokka:Vuonna 1884 syntyneet Luokka:Vuonna 1945 kuolleet
Asifa Quraishi-Landes

Asifa Quraishi-Landes on University of Wisconsinin oikeustieteen professori, joka on erikoistunut islamilaisen lain ja Yhdysvaltain perustuslain kysymyksiin. Quraishi-Landes valmistui tohtoriksi Harvard Law Schoolista ja suoritti tutkintoja Columbia Law Schoolossa, University of California – Davisissä sekä University of California – Berkeleyssa.http://law.wisc.edu/profiles/aquraishi@wisc.edu Quraishi-Landes vieraili Suomessa kesällä 2018 Islamic Legal Studies -konferenssissa ja Kuka pelkää shariaa? -tilaisuudessa Helsingissä. Helsingin Sanomien haastattelussa Quraishi-Landes kannatti šarian ottamista osaksi länsimaiden oikeuskäytäntöjä. https://www.hs.fi/ulkomaat/art-2000005714508.html == Katso myös == * Šaria ==Lähteet== Luokka:Yhdysvaltalaiset professorit Luokka:Syntymävuosi puuttuu Luokka:Elävät henkilöt
Morteza Mehrzad

Morteza Mehrzad Selakjani (persiaksi: ) on iranilainen, paralympialaisten istumalentopalloilija. Hän on Iranin pisin mies, ja koko maailmassa tällä hetkellä toiseksi pisin. Syy Mortezan pitkään pituuteen on akromegalia. Hän on osa Iranin miesten kansallista istumalentopallojoukkuetta, ja hän kilpaili kesän 2016 paralympialaisissa. == Viitteet == Luokka:Vuonna 1987 syntyneet Luokka:Elävät henkilöt Luokka:Jättikasvuiset henkilöt Luokka:Iranilaiset vammaisurheilijat
Länsi-Papuan tasavalta

Länsi-Papuan tasavalta oli tunnustamaton valtio Uuden-Guinean eli Papuan saaren länsiosassa Oseaniassa. Alue on ollut osa Indonesiaa vuodesta 1963 lähtien. Länsipapualaiset itsenäisyyden kannattajat haluavat luoda valtion uudelleen. Länsi-Papuan itsenäistymistä kannattavat Vanuatu ja Salomonsaaret. Länsi-Papuan pinta-ala on 420 520 neliökilometriä. Sen alueella asuu noin 3,5 miljoonaa ihmistä, joista puolet on indonesialaisia ja puolet alkuperäistä länsipapualaista väestöä. == Historia == Alue oli ennen Alankomaiden siirtomaa, joka tunnettiin nimellä Alankomaiden Uusi-Guinea. Alankomaat ja Indonesia kiistelivät alueen hallinnasta, ja Alankomaat päätti hallita aluetta, kunnes se olisi valmis itsenäisyyteen. Hollantilaisten johdolla Länsi-Papuassa pidettiin vaalit vuonna 1961, joiden jälkeen alue julistautui itsenäiseksi. Samalla alueen lippu, aamuntähti, vedettiin hallintorakennusten salkoihin. * 1. heinäkuuta 1971 prikaatikenraali ja Vapaa Papua -liikkeen johtaja Seth Jafeth Rumkorem julisti Länsi-Papuan itsenäiseksi. Aamutähti- lippu julistettiin viralliseksi lipuksi. * 14. joulukuuta 1988 tohtori Thomas Wainggai julisti alueen itsenäiseksi Länsi-Melanesian tasavallaksi. * 19. lokakuuta 2011 WPNA:n johtaja Forkorus Yaboisembut julisti Länsi-Papuan liittotasavallan itsenäiseksi ja mambruk-kyyhky otettiin valtion tunnukseksi. * Joulukuussa 2014 kaikki länsipapualaiset itsenäisyysliikkeet liittyivät yhdeksi ULMWP-liikkeeksi. * 9. marraskuuta 2017 OPM:n aseistautunut siipi Länsi-Papuan kansallisesta vapautusarmeijasta otti haltuunsa Kimberlyn ja Bantin kylät Grasbergin kaivoksen lähellä ja onnistui pitämään niitä hallussaan kahdeksan päivää, kunnes Indonesia valtasi ne takaisin. == Katso myös == * Papuan konflikti == Lähteet == == Aiheesta muualla == Luokka:Entiset tunnustamattomat valtiot Luokka:Länsi-Uusi-Guinea
NPL-verkko

NPL-verkko (NPL Data Communications Network) oli varhainen pakettikytkentäinen tietokoneverkko Lontoon alueella, joka vaikutti ARPANETin ja myös internetin kehitykseen. Verkkoa kehitti National Physical Laboratory Isossa-Britanniassa. Verkkoa kehittänyt Donald Davies esitti termin "paketti". Davies ehdotti verkon rakentamista vuonna 1966 toimiessaan NPL:n johtajana. Daviesista riippumatta RAND:lle työskennellyt Paul Baran oli tullut vastaaviin johtopäätöksiin pakettikytkennälle. Davies sai aloitettua lähiverkon, joka vuonna 1973 oli tärkeässä roolissa laboratoriossa. Vuonna 1975 Cyclades-verkko oli kytketty NPL-verkkoon. == Lähteet == Luokka:Internetin historia Luokka:Tietokoneverkko
Toivo Kittelä

Toivo Johan William Kittelä (16. heinäkuuta 1903 Nurmijärvi – 26. toukokuuta 1974 Kemi) oli suomalainen opettaja, kouluneuvos ja rehtori.Kemin lyseon seniorit : Elämäntarinoita : Toivo Kittelä Kuka kukin on 1954 Kittelän vanhemmat olivat maanviljelijä, herastuomari Johan Vilhelm Kittelä ja Henriika Vilhelmiina Sakselin. Hän pääsi ylioppilaaksi 1921 Hämeenlinnan lyseosta ja valmistui Helsingin yliopistosta filosofian kandidaatiksi 1923 ja filosofian maisteriksi 1924. Opiskeluaikanaan Kittelä oli Ylioppilaslehden toimitussihteerinä. Kittelä oli 1924–1926 Kemin Suomalaisessa Yhteiskoulussa suomenkielen ja historian opettajana ja sitten Kemin yhteislyseossa ja Kemin lyseossa suomenkielen vanhempana lehtorina 1926–1967 sekä lyseon rehtorina 1934–1967. Hän toimi Lapin maakuntaliiton sihteerinä 1945–1948 ja jatkosodan aikana kulkulaitosten ja yleisten töiden ministeriön nuorten työkeskuksen johtajana 1942. Kittelä oli muun muassa Kemin kaupungin kansakoulujen johtokunnan puheenjohtajana 1936–1943 ja 1946–1951, Kemin kirjaston johtokunnan puheenjohtajana 1949–1970 ja Lapin läänin avustustoimikunnan jäsenenä 1944–1945. Toivo Kittelän veli oli toimittaja Mauri Kittelä. == Teoksia == * Kemin suomalainen yhteiskoulu, yhteislyseo ja lyseo 1897-1947 teoksessa Kemin suomalainen yhteiskoulu, yhteislyseo ja lyseo 1897-1947. Lahti 1947 * Aineiden korjaamisesta. Virittäjä, Kotikielen seuran aikakauslehti nro 55, 1951 == Toimitustöitä == * Lapin maakuntaliiton vuosikirjat 1945-1947 ==Lähteet== Luokka:Suomalaiset opettajat Luokka:Vuonna 1903 syntyneet Luokka:Vuonna 1974 kuolleet
Oussama Haddadi

Oussama Haddadi (, s. 28. tammikuuta 1992 Tunis) on tunisialainen jalkapalloilija. Puolustajana pelaava Haddadi edustaa Ranskan pääsarjassa pelaavaa Dijonia. == Seurajoukkueura == Haddadi aloitti ammattilaisuransa Club Africainin edustusjoukkueessa Tunisian pääsarjassa. Hän pelasi avauskaudellaan 2010–2011 neljä ottelua. Joukkue sijoittui neljänneksi. Haddadi nousi ensimmäisen kauden jälkeen isompaan rooliin ja pelasi toisella kaudellaan 17 sarjaottelua, joissa syntyi myös yksi maali. Club Africain sen sijaan sijoittui kuudenneksi. Kaudella 2012–2013 Haddadi pelasi jo 19 ottelua, mutta ei tehnyt maalia. Joukkue sijoittui toissakauden tavoin neljänneksi. Kaudella 2013–2014 Haddadi pelasi muutaman ottelun vähemmän 14 ottelua yhteensä, kun Club Africain oli toistamiseen neljäs Tunisian pääsarjassa. Haddadi pelasi myös kaudella 2014–2015 14 ottelua ja oli voittamassa Club Africainille Tunisian mestaruutta. Seuraava kausi ei ollut yhtä menestyksekäs vaan Haddadin Club Africain sijoittui kuudenneksi. Hän teki kauden aikana yhden maalin ja pelasi 14 sarjaottelua. Haddadi ehti pelata vielä 12 ottelua Tunisian pääsarjassa, kunnes siirtyi kesken kauden Ranskaan. ===Dijon=== Tammikuun lopulla Haddadi siirtyi kahden vuoden sopimuksella Ranskan pääsarjaan Dijoniin. Avauskaudellaan hän pelasi 13 sarjaottelua ja Dijon sijoittui 16 säilyen juuri ja juuri pääsarjassa. Toisella kaudella Haddadi pelasi 33 ottelua pääsarjassa tehden ensimmäisen maalinsa Ranskan pääsarjassa. Maali syntyi vierasottelussa RC Strasbourgia vastaan 20. tammikuuta 2018. == Maajoukkueura == Haddadi pelasi ensimmäisen maaottelunsa 27. maaliskuuta 2015 Japania vastaan. Kesäkuussa 2018 Haddadi valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 17.6.2018 Hän pelasi kisoissa yhden ottelun Panamaa vastaan. == Saavutukset == *Tunisian mestaruus: 2015 *Pohjois-Afrikan Cup of Champions: 2010 == Lähteet == Luokka:Tunisialaiset jalkapalloilijat Luokka:Vuonna 1992 syntyneet Luokka:Elävät henkilöt